EUROOPA KOMISJON Brüssel,5.8.2022 COM(2022) 389 final KOMISJONI ARUANNE EUROOPA PARLAMENDILE JA NÕUKOGULE Aruanne programmide „Euroopa horisont“ ja „Horisont 2020“ järelevalve ning Euroopa Liidu teadusuuringute ja tehnoloogiaarenduse meetmete kohta aastal 2021



Programmi „Euroopa horisont“ raames on tugevdatud soolise võrdõiguslikkuse eeskirju, sealhulgas jõustus 2022. aastal uus rahastamiskõlblikkuse kriteerium. Selleks et olla rahastamiskõlblik, peab kõigil liikmesriikides või assotsieerunud riikides asuvatel avalik-õiguslikel asutustel, teadusorganisatsioonidel ja kõrgharidusasutustel olema kehtestatud soolise võrdõiguslikkuse kava. 3.2.Järelevalveandmete analüüs – algatatud projektikonkursid 2021. aastal algatati programmi „Euroopa horisont“ 2021.–2022. aasta tööprogrammi alusel enam kui sada projektikonkurssi ja muid meetmeid käsitlevat konkurssi: ·I sammas „Tipptasemel teadus“ –15 projektikonkurssi ja 7 konkurssi muudeks meetmeteks, millega toetatakse eesliiniuuringuid ja muid murrangulisi teadusideid (3 miljardit eurot); ·II sammas „Üleilmsed probleemid ja Euroopa tööstuse konkurentsivõime“ – 42 projektikonkurssi (5,3 miljardit eurot) ja 26 konkurssi muudeks meetmeteks (328 miljonit eurot) kuues eri teemavaldkonnas; ·III sammas „Innovatiivne Euroopa“ – 14 projektikonkurssi ja 8 konkurssi muudeks meetmeteks (1,6 miljardit eurot), mille eesmärk on toetada lõhkuvat innovatsiooni; ·osa „Osaluse laiendamine ja Euroopa teadusruumi tugevdamine“ – 5 projektikonkurssi ja 4 konkurssi muudeks meetmeteks (266,5 miljonit eurot). Euroopa partnerlused Komisjon moodustas 23 uut Euroopa partnerlust: · 11 ühiselt kavandatud Euroopa programmipartnerlust: ühiselt kavandatud Euroopa programmipartnerluste puhul käivitati 17 projektikonkurssi (1,6 miljardit eurot) peamiselt digivaldkonnas (4. teemavaldkond) ja kliimaküsimustes (5. valdkond), ent ka teadustaristu tööprogrammi alusel; · 11 institutsioonilist Euroopa partnerlust: institutsiooniliste Euroopa partnerluste puhul algatasid Euroopa Kõrgjõudlusega Andmetöötluse Ühisettevõte ja Peamiste Digitehnoloogiate Ühisettevõte neli projektikonkurssi (215 miljonit eurot); ·üks kaasrahastatav Euroopa partnerlus: Euroopa elurikkuse partnerluse raames käivitati üks projektikonkurss, mille jaoks on 46 rahastavat organisatsiooni 34 riigist eraldanud kokku enam kui 40 miljonit eurot. Missioonid Programmi „Euroopa horisont“ viie missiooni elluviimiseks algatati 13 projektikonkurssi (ligikaudu 541 miljonit eurot). Oodatav panus komisjoni prioriteetidesse Praegu saab programmi „Euroopa horisont“ panust komisjoni 2019.–2024. aasta prioriteetide täitmisse hinnata vaid projektikonkurssideks kogutud andmete põhjal : ·33 projektikonkurssi, mille eesmärk on toetada Euroopa rohelist kokkulepet (ligikaudu 4 miljardit eurot kõigis teemavaldkondades );

·29 projektikonkurssi, mille eesmärk on aidata saavutada digiajastule vastav Euroopa (ligikaudu 2,2 miljardit eurot ). Samuti eraldas komisjon 2021. aastal 123 miljonit eurot koroonaviirusetüvede teadusuuringuteks kooskõlas algatusega „HERA Incubator“ . Sellest anti teada aprillis. Edukuse määrad 2021. aasta lõpuks oli enam kui sajast projektikonkursist lõpetatud ja täielikult hinnatud 64 projekti. Projektikonkurssides esitati 7 460 rahastamiskõlblikku projektitaotlust, mille jaoks taotleti ELilt rahastust kogusummas 18,8 miljardit eurot. Ehkki kvaliteedikünnise ületas 66 % rahastamiskõlblikest projektitaotlustest, oli võimalik välja valida vaid 1 290 taotlust, seega oli rahastamiskõlblike projektitaotluste üldine edumäär programmi esimesel aastal 17,3 %. 2021. aasta lõpuks oli juba sõlmitud 19 toetuslepingut, mille puhul ELi osalus moodustas eri teemavaldkondade lõikes kokku 245,6 miljonit eurot (tabel 1). Muud toetused olid veel ettevalmistamisel.



Teemavaldkond ELi osalus (eurodes) Toetuse keskmine suurus (eurodes) Sõlmitud toetuslepingute arv Euroopa Teadusnõukogu 517 828,75 517 828,75 1 Marie Skłodowska-Curie meetmed 150 000,00 150 000,00 1 Teadustaristud 400 000,00 200 000,00 2 Tervis 88 527 007,06 9 836 334,118 9 Kultuur, loovus ja kaasav ühiskond 703 796,75 351 898,38 2 Kliima, energeetika ja liikuvus 250 000,00 250 000,00 1 Osalemise laiendamine ja tipptasemel teadmiste levitamine 153 000 000,00 153 000 000,00 1 Euroopa teadusuuringute ja innovatsiooni süsteemi ümberkujundamine ja tugevdamine 2 100 000,00 1 050 000,00 2 245 648 632,56 19 Tabel 1. Sõlmitud toetuslepingud teemavaldkondade kaupa Esimestes sõlmitud toetuslepingutes osaleb 120 osalejat 28st eri riigist. 13,7 % ELi rahalistest vahenditest antakse kümnele osalejale VKEde seast ja 8,5 % suunatakse kolmandatesse riikidesse, välja arvatud kaasrahastatava erimeetme COST puhul (153 miljonit eurot). Kõige rohkem osalejaid on kõrghariduse valdkonnast (37 %) ja teadusorganisatsioonidest (24 %). 3.3.Programm „Horisont 2020“ aastal 2021 2021. aasta lõpuks oli programmi „Horisont 2020“ raames möödunud 955 projektikonkursi tähtaeg ning esitatud oli 283 065 rahastamiskõlblikku projektitaotlust, mille jaoks taotleti ELilt rahalist toetust kogusummas 473,2 miljardit eurot. Rahastuse sai 33 798 projekti, nii et rahastamiskõlblike projektitaotluste üldine edumäär oli seitsme aasta jooksul 11,9 %. 2021. aastal sõlmiti 3 160 toetuslepingut kogusummas 6,1 miljardit eurot, mille tulemusena oli ELi eelarvest ajavahemikuks 2014–2021 eraldatud summa kokku 68,2 miljardit eurot. Sellest kogusummast moodustasid suurima osa järgmised sambad: tipptase (36,7 %), ühiskondlikud väljakutsed (38,5 %) ja juhtpositsioon tööstuses (20,2 %). Kõigi 41 200 toetusesaaja seas on endiselt suurimad rahastuse saajad kõrgharidusorganisatsioonid (39,2 % kõigist toetusesaajatest) ja erasektor (28,2 %). 16,5 % programmi „Horisont 2020“ rahastusest saavad VKEd. Seni on programmi „Horisont 2020“ raames ELi vahenditest rahastatud projektide tulemusena avaldatud enam kui 151 000 eelretsenseeritud väljaannet, esitatud rohkem kui 2 600 patenditaotlust ning antud 1 168 patenti.



3.4.Tulemuste levitamine ja kasutamine Teadus- ja innovatsiooniprojektide tulemuste levitamist ja kasutamist toetati eri ettevõtmistega. · Programmi „Horisont“ tulemuste platvormile lisati uued funktsioonid tulemuste iseloomustamiseks ning toetusesaajad laadisid üles 500 uut raamprogrammide projektide põhitulemuste kirjet, mida on võimalik edaspidi kasutada. ·Programmi „Horisont“ tulemuste kiirendiga ( Horizon Results Booster ) pakuti toetusesaajatele vajaduspõhiseid tulemuste levitamise ja kasutamise teenuseid. ·ELi rahastatud teadus- ja innovatsiooniprojektide tulemusi levitas ühenduse teadus- ja arendustegevuse teabeteenistus (CORDIS) . Selle tegevuse raames suheldi valdkonna spetsialistidega, et edendada avatud teadust, töötati välja innovatiivseid tooteid ja teenuseid ning soodustati majanduskasvu kogu Euroopas. Samuti avaldas teabeteenistus mitu teemakohast väljaannet eri keeltes.